ਅੰਕਿਤਾ ਰੈਨਾ
ਅੰਕਿਤਾ ਰਵਿੰਦਰਕ੍ਰਿਸ਼ਨ ਰੈਨਾ (ਜਨਮ 11 ਜਨਵਰੀ 1993) ਇੱਕ ਭਾਰਤੀ ਪੇਸ਼ੇਵਰ ਟੈਨਿਸ ਖਿਡਾਰੀ ਹੈ ਅਤੇ  ਇਸ ਸਮੇਂ ਮਹਿਲਾਵਾਂ ਦੇ ਸਿੰਗਲਜ਼ ਅਤੇ ਡਬਲਜ਼ ਵਿੱਚ ਭਾਰਤ ਵਿੱਚ  ਇੱਕ ਨੰਬਰ ’ਤੇ ਹੈ। ਰੈਨਾ ਨੇ ਡਬਲਜ਼ ਵਿੱਚ ਇੱਕ WTA 125K ਸੀਰੀਜ਼ ਜਿੱਤੀ ਹੈ, ਇਸ ਦੇ ਨਾਲ ਅੰਤਰਰਾਸ਼ਟਰੀ ਟੈਨਿਸ ਫੈਡਰੇਸ਼ਨ ਸਰਕਟ ਵਿੱਚ ਗਿਆਰਾਂ ਸਿੰਗਲ ਅਤੇ ਸਤਾਰਾਂ ਡਬਲਜ਼  ਖ਼ਿਤਾਬ ਜਿੱਤੇ ਹਨ। ਅਪ੍ਰੈਲ 2018 ਵਿੱਚ ਉਸ ਨੇ ਪਹਿਲੀ ਵਾਰ ਉਪਰਲੇ 200 ਸਿੰਗਲਜ਼ ਦੀ ਵਿਸ਼ਵ ਰੈਂਕਿੰਗ ਵਿੱਚ ਪ੍ਰਵੇਸ਼ ਕੀਤਾ, ਉਹ ਇਹ ਉਪਲਬਧੀ ਹਾਸਲ ਕਰਨ ਵਾਲੀ ਪੰਜਵੀਂ ਭਾਰਤੀ ਖਿਡਾਰਨ ਬਣ ਗਈ। ਰੈਨਾ ਨੇ 2016 ਦੀਆਂ ਦੱਖਣੀ ਏਸ਼ੀਆਈ ਖੇਡਾਂ ਵਿੱਚ ਔਰਤਾਂ ਦੇ ਸਿੰਗਲਜ਼ ਅਤੇ ਮਿਕਸਡ ਡਬਲਜ਼ ਮੁਕਾਬਲਿਆਂ ਵਿੱਚ ਵੀ ਸੋਨੇ ਦੇ ਤਗਮੇ ਜਿੱਤੇ ਅਤੇ 2018 ਏਸ਼ੀਆਈ ਖੇਡਾਂ ਵਿੱਚ ਔਰਤਾਂ ਦੇ ਸਿੰਗਲਜ਼ ਵਿੱਚ ਕਾਂਸੀ ਦਾ ਤਗਮਾ ਜਿੱਤਿਆ। ਉਸ ਨੇ 2018 ਦੇ ਫੇਡ ਕੱਪ ਵਿੱਚ ਜ਼ੂ ਲਿਨ (ਚੀਨ) ਅਤੇ ਯੂਲੀਆ ਪੁਤਿਨਤਸੇਵਾ ਕਜ਼ਾਖ਼ਸਤਾਨ  ਵਿਰੁੱਧ ਮਹੱਤਵਪੂਰਨ ਜਿੱਤਾਂ ਹਾਸਲ ਕੀਤੀਆਂ ਹਨ।